#  Z á p i s n i c a

zo zasadnutia obecného zastupiteľstva v Boldogu, ktoré sa konalo dňa:08.10.2019 o 18.00 hod.v zasadacej miestnosti OcÚ Boldog.

Prítomní: pozri prezenčnú listinu

Program:

1. Otvorenie zasadnutia.
2. Kontrola uznesení.
3. Čerpanie obecného rozpočtu k 30.09.2019, úprava rozpočtu.
4. Jesenné upratovanie na území obce.
5. Územný plán - informácia o priebehuprác, stavebná uzávera.
6. Návrh VZN – výška a spôsob úhrady príspevkov na čiastočnú úhradu nákladov v MŠ.
7. Plánované podujatia.
8. Rôzne.
9. Schválenie uznesení.
10. Záver.

 Rokovanie otvoril a viedol Bc.Peter Múčka starosta obce. Po privítaní poslancov

starosta skonštatoval, že je obecné zastupiteľstvo schopné uznášať sa. Určil overovateľov zápisnice: Ing.Judita Laky a Loránd Jankó. Zapisovateľka: Hajnalka Macsiczaová admin. prac. OcÚ. Program jednohlasne schválili.

Kontrola uznesení:

-Rekonštrukčné stavebné práce v MŠ boli dokončené.

-Zmluva so spracovateľom ÚPN Ing.Káčerovou je podpísaná.

-Žiadosť o finančný príspevok na úpravu lokality za farským úradom -projekt so spolufinancovaním cezhraničnej spolupráce bol podaný.

- Zmluva je pripravená spracovaná na podpis s cirkvou.

-Žiadosť na individuálnu dotáciu bola podaná.

Čerpanie rozpočtu k 30.09.2019, úprava rozpočtu: Hajnalka Macsiczaová admin. prac. obce podáva obecnému zastupiteľstvu podrobnú správu o čerpaní obecného rozpočtu k 30.09.2019 a zároveň dáva aj návrh na úpravu rozpočtu podľa priloženej prílohy zápisnice.Celkové príjmy: 261705,33 EUR, celkové výdavky:218685,44 EUR, kapitálové príjmy: 5800 EUR, kapitálové výdavky:73937 EUR,stav na BÚ:

147606,71 EUR, SF: 829,53 EUR, pokladňa k 30.09.2019: 181,64 EUR.Poslanci

jednohlasne schválili čerpanie obecného rozpočtu k 30.09.2019 akoi úpravu rozpočtu.

Jesenné upratovanie na území obce: jesenné veľké upratovanie sa uskutoční v dňoch: 25-27.10.2019 a v sobotu 26.10.2019 bude obecná brigáda so zrazom o 9.00 pred budovou OcÚ.

Územný plán - informácia o priebehu prác, stavebná uzávera: starosta obce informuje obecné zastupiteľstvo o priebehu prác, bol podaný návrh na vyhlásenie stavebnej uzávery do spracovania ÚPN Boldog a vzťahuje sa na extravilán obce.Ukončená fáza prieskumy ,rozbory a zadanie by mali byť spracované do konca roka 2019.

Návrh VZN – výška a spôsob úhrady príspevkov na čiastočnú úhradu nákladov v MŠ v zmysle § 6 ods. 3 zákona č. 369/1990 Zb. o obecnom zriadení v znení

neskorších predpisov obec Boldog zverejňuje návrh Dodatku č. 2 k Všeobecne záväznému nariadeniu obce Boldog číslo 5/2009, o určení výšky a spôsobu úhrady príspevkov na čiastočnú úhradu nákladov v materských školách, ktorých zriaďovateľom je obec Boldog. Poslanci jednohlasne schválili od 01.09.2019 dodatok č.2 k VZN č.5/2009.

Plánované podujatia:

26.10.2019 – brigáda na území obce, 27.10.2019 – stretnutie dôchodcov v KD o 15.30 program zabezpečí miestna MŠ, dôchodcovia dostanú jednorázový finančný príspevok vo výške 10 EUR/osoba, vecný dar, občerstvenie /večera,káva,zákusok/.

7.12.2019 stretnutie s Mikulášom na terase KD o 15.00 a následne o 16.00 vianočné trhy v KD.

Rôzne:

-Kamerový systém bol vyhodnotení obec nezískala grant na vybudovanie kamerového systému.

- Kanalizácie obce – spoločnosť PIPS, ktorá pripravovala podklady ako aj

projekty už vo vyspriadaní  majetko právnych vzťahov nebude naďalej s obcou

spolupracovať.Poslanci brali správu na vedomie.

-Starosta obce informuje zastupiteľstvo o zadaní vypracovania auditu na verejné osvetlenie aj so smart riešením.

-Aktivizoval sa Paysy system na úhradu poplatkov ZRPŠ v MŠ.

-Zimná údržba miestnych komunikácii – starosta informuje zastupiteľstvo, že pán

Neszméry túto zimu už predmetnú službu vykonávať nebude.

 Uznesenia

 zo zasadnutia obecného zastupiteľstva obce Boldog konaného dňa: 08.10.2019 na Obecnom úrade v Boldogu.

Uznesenie č.49/2019

OZ

schvaľuje

program obecného zastupiteľstva.

Uznesenie č.50/2019

OZ

schvaľuje

čerpanie rozpočtu k 30.9.2019 ako i úpravu rozpočtu – poslanci jednohlasne schválili.

Uznesenie č.51/2019

OZ

schvaľuje

termín jesenného upratovania na pzemí obce a bude dňa: 25-27.10.2019 /veľkokapacitné kontajnery/.

Uznesenie č.52/2019

OZ

berie na vedomie

informáciu o Územnom pláne ako i o stavebnej uzávere.

Uznesenie č.53/2019

OZ

schvaľuje

dodatok č.2 v VZN č.5/2009 o určení výšky a spôsobe úhrady príspevkov na čiastočnú úhradu nákladov v MŠ od 01.09.2019 – poslanci jednohlasne schválili.

Uznesenie č.54/2019

OZ

berie na vedomie

plánované podujatia: 26.10. – jesenní brigáda, 27.10 – stretnutie dôchodcov v KD o 15.30 hod. jednorázový finančný príspevok pre dôchodcov 10 EUR/osoba poslanci schválili, vecné dary na výber a večera, zákusok a káva

7.12.2019 – vianočné trhy v KD o 16.00 hod. a o 15.00 stretnutie s Mikulášom na terase KD.

Uznesenie č.55/2019

OZ

berie na vedomie

kamerový systém bol vyhodnotený – obec nebola úspešná.

Uznesenie č.56/2019

OZ

berie na vedomie

správu o kanalizácie.

Uznesenie č.57/2019

OZ

berie na vedomie

správu o paysy systéme,ktorý je zameraný na MŠ – na platbu ZRPŠ.

Nakoľko boli všetky body programu vyčerpané, starosta sa poďakoval poslancom za účasť a ukončil rokovanie.

 Overovatelia:

 Ing.Judita Laky

 Loránd Jankó

Zapisovateľ: Hajnalka Macsiczaová

Starosta obce: Bc.Peter Múčka